

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

ZENTA KÖZSÉG POLGÁRMESTERE

Szám: 000822296 2024 08858 002 000 000 001

Kelt: 2024.10.18.

Z e n t a

Az egyesületek által megvalósított közérdekű programok támogatására vagy azok finanszírozásához hiányzó források biztosítására szolgáló eszközökről szóló Kormányrendelet (az SZK Hivatalos Közlönye, 16/2018. sz.) 9. szakasza, az egyesületek által megvalósított közérdekű programok támogatására vagy azok finanszírozásához hiányzó források biztosítására szolgáló eszközök odaítéléséről és ellenőrzéséről szóló rendelet (Zenta Község Hivatalos Lapja, 31/2021. sz.) 18. szakasza és a Zenta község számára **a tűzvédelem terén** egyesületek által megvalósított közérdekű programok illetve projektek támogatására vagy a programok illetve projektek finanszírozásához szükséges hiányzó források biztosítására kiírt nyilvános pályázat lebonyolításáért felelős pályázati bizottság javaslata alapján, Zenta község polgármestere meghozta a következő

**RENDELETET**

**AZON PROGRAMOK KIVÁLASZTÁSÁRÓL, AMELYEK TÁMOGATÁST KAPNAK A ZENTA KÖZSÉG SZÁMÁRA KÖZÉRDEKŰ PROGRAMOK ILLETVE PROJEKTEK TÁMOGATÁSÁRA VAGY A PROGRAMOK ILLETVE PROJEKTEK FINANSZÍROZÁSÁHOZ SZÜKSÉGES HIÁNYZÓ FORRÁSOK BIZTOSÍTÁSÁRA KIÍRT NYILVÁNOS PÁLYÁZAT KERETÉBEN MEGÁLLAPÍTOTT ESZKÖZÖKBŐL, ÉS AMELYEKET A TŰZVÉDELEM TERÉN EGYESÜLETEK VALÓSÍTANAK MEG**

1. Jelen rendelettel kerül meghatározásra a programok kiválasztása, a Zenta község által **2024. február 29-én** kiírt, 000822296 2024 08858 002 000 000 001 számú lefolytatott nyilvános pályázat alapján.

2. A nyilvános pályázat megvalósításához összesen **2.400.000,00** dinár eszköz biztosított, amelyet a Zenta község 2024. évi költségvetéséről szóló rendelet (Zenta Község Hivatalos Lapja, 15/2023. és 10/2024) lát elő az alábbiak szerint: a „KÖZSÉGI KÖZIGAZGATÁS” elnevezésű 5. számú elosztás keretében, a „**HELYI ÖNKORMÁNYZAT ÁLTALÁNOS SZOLGÁLTATÁSAI**” elnevezésű 0602 számú program keretében, a „A helyi önkormányzat és a városi községek működése” elnevezésű 0001 számú tevékenységként, „**Tűzvédelmi szolgáltatások**” tevékenységet jelölő 320-as funkcionális osztályozási kóddal, **87/0 pozíció szám alatt**, 481000 számú gazdasági besorolással, mint „KORMÁNYON KÍVÜLI SZERVEZETEK DOTÁCIÓJA”.

3. A Zenta község 2024. évi költségvetéséből származó **2.400.000,00** dinár összegű eszközöket a következő egyesületeknek ítélik oda a tűzvédelem területén megvalósított programok (társ)finanszírozására:

|  |  |  |  |  |  |
| --- | --- | --- | --- | --- | --- |
| **Sorszám** | **A jelentkezés benyújtásának dátuma** | **Az egyesület neve** | **A program megnevezése** | **Jóváhagyott eszközök** | **Pontszám** |
| 1 | 2024. március 13. | Zenta Község Tűzoltó Szövetsége | A tűzvédelem fejlesztése és előmozdítása, illetve Zenta község területén található más egyesületekkel való együttműködés | 1.099.664,00 | 100 |
| 2 | 2024. március 13. | Zentai Önkéntes Tűzoltó Testület | A tűzvédelem fejlesztése és előmozdítása | 1.135.636,00 | 100 |
| 3 | 2024. március 13. | Kevi Önkéntes Tűzoltó Testület | A tűzvédelem fejlesztése és előmozdítása Keviben | 68.600,00 | 100 |
| 4 | 2024. március 13. | Tornyosi Önkéntes Tűzoltó Testület | A tornyosi tűzoltó állomás karbantartása | 96.100,00 | 100 |

4. Jelen rendelet végleges, és megjelenik Zenta község hivatalos internetes weboldalán, Zenta község hirdetőtábláján és az e-Uprava portálon a meghozatalától számított öt napon belül.

Zenta község polgármestere

Burány Hajnalka s.k.